ভাড়ারা শাহী মসজিদ

ভাড়ারা শাহী মসজিদ পাবনা জেলার সদর উপজেলার ভাড়ারা ইউনিয়নের ভাড়ারা গ্রামে অবস্থিত একটি সুপ্রাচীন ঐতিহাসিক মসজিদ। মসজিদটি ১৭৫৭ সালে বাদশাহ শাহ আলমের রাজত্বকালে দৌলত খা-এর পুত্র আসালত খা এই মসজিদটি নির্মাণ করেন।

 ইতিহাস 
ভাড়ারা শাহী মসজিদ অনেক পুরাতন মসজিদ হিসাবে অনেক লোকশ্রুতি রয়েছে, স্থানীয় লোকদের শ্রুতি অনুসারে, মসজিদটি রাতে নির্মাণ করা হয়েছে। এবং তারা বলে থাকে, এই মসজিদে সৃষ্টিকর্তার বিশেষ রহমত রয়েছে। আশে পাশের গ্রাম থেকে এখানে মানুষ আকিকা, বা মানত করতে আসে।

 অবস্থান 
ভাড়ারা মসজিদ পাবনা-সুজানগর সড়কের পাশে সদর উপজেলার ভাড়ারা ইউনিয়নের ভাড়ারা গ্রামের প্রধান বাজারের সাথেই অবস্থিত। পাবনা জেলা শহর থেকে প্রায় ১২ কিলোমিটার দূরে অবস্থিত মসজিদটি। মসজিদের পাশে প্রায় ৩ কিলোমিটার দূরে পদ্মা নদী রয়েছে।

 আকার 
মসজিদটি তিন গম্বুজ বিশিষ্ট, মসজিদের আকার খুব বেশি বড় নয়, স্বাভাবিক গঠনেই রয়েছে। তবে মসজিদ গঠনগত দিক থেকে খুব শক্তিশালী।

 আরো দেখুন 
 চাটমোহর শাহী মসজিদ

 তথ্যসূত্র 

বিষয়শ্রেণী:মুঘল স্থাপত্য
বিষয়শ্রেণী:পাবনা জেলার দর্শনীয় স্থান
বিষয়শ্রেণী:পাবনা জেলার মসজিদ
বিষয়শ্রেণী:পাবনা জেলার প্রত্নতাত্ত্বিক স্থাপনা
বিষয়শ্রেণী:১৭৫৭-এ প্রতিষ্ঠিত